Kaskö

Kaskö (finsk: Kaskinen) er en by og kommune i landskapet Österbotten i Finland. Kommunen har en befolkning på 1 552, og et areal på 30,2 km², hvorav 10,08 km² er land. Hoveddelen av kommunen ligger på øya Kaskö som er forbundet med Närpes på fastlandet med to broer.

Kaskö er en tospråklig kommune med finsk som majoritetsspråk og svensk som minoritetsspråk (30,1 %).

Kaskö er Finlands minste by. Mens fiske og handel tidligere var viktigste næringsvei, forandret Kaskö seg sterkt på 1970-tallet. Firmaet Metsä-Bothnia etablerte da en cellulosefabrikk på stedet. Industrialiseringen førte til en sterk innflytting av finsktalende, hvoretter byen gikk over fra å ha en overveiende svensktalende småbybefolkning til å bli et industrisamfunn med finskspråklig flertall.

Befolkningsutviklingen

Referanser

Eksterne lenker 
 
 Uppslagsverket Finland, Kaskö
 Kaskö stad

Bosetninger etablert i 1785
Kommuner i Österbotten
1780-årene i Finland
Øyer i Finland